שיעור 2 - "הבית תמיד מנצח? – מאחורי הקלעים של תעשיית הריגושים"

1. פתיחה – "הימורים" (12 דקות)
· הפעילות: הימור הילדים לתוצאה של זריקות עונשין.
המורה מקרין סרטון של שחקן כדורסל זורק לסל 3 פעמים, כל פעם לפני זריקה המורה שואל את הכיתה האם השחקן יקלע. בסרטון, השחקן מציג את עצמו בקצרה ואז נעמד על קו ה3.
לפני הזריקה, המורה שואל את הכיתה מי חושב שהשחקן יקלע והתלמידים עונים בהרמת יד. 
אחרי הזריקה, המורה עוצר את הסרטון (יש עצירה בסרטון "יקלע\יחטיא"), בודק מי התלמידים שצדקו (אפשר לרשום על הלוח).  ושוב המורה ממשיך את הסרטון ושואל אם השחקן יקלע ומשאיר את השמות של מי שצדק. המורה עושה זאת בשלושה סבבים.
בסוף יישארו מספר בודד של תלמידי שצדקו בכל השלוש פעמים. ואז מתפתח דיון.
· שאלות לדיון:
למורה: יש להתייחס לתחושות של הזוכים וגם של המפסידים. 
1. איך הרגשתם כשצדקתם (זכיתם) \ טעיתם (הפסדתם)?
2. האם הרגשתם הבדל בלחץ בכל שלב  שהתקדמתם בהימורים?
3. בין מי שצדק בכל שלוש הפעמים, האם כל פעם שצדקתם התרגשתם יותר?
4. בין מי שטעה, איך הרגשתם אחרי שטעיתם? האם הייתם מנסים לנחש שוב אם יכולתם?
5. מה הסיכוי לנחש נכונה את כל שלוש הזריקות? (1 ל8, זאת אומרת 12.5%), איך זה בא לידי ביטוי בהימורים אחרים כשהאפשרויות רבות יותר? 
6. תנו דוגמאות נוספות של הימורים מחיי היום-יום.
· הקשר: הציפייה לזכייה מתקשר למנגנון הדופמין במוח – הוא שיוצר את ההתמכרות, לא הזכייה עצמה. גם אם טעו בהתחלה, יש סיכוי אח"כ לזכות, גם אם פחות גדול. המחשבה שגם אם טעיתם, הייתם מאד קרובים לזכות. עולה המחשבה אולי בסיבוב הבא אצליח?

2. חלק 2: "מד עמדות" (12 דק')
· הכיתה מסודרת במעגל.
· הפעילות: המורה מקריא לכיתה סיטואציות הקשורות בהימורים והתמכרויות.
התלמידים נעים על קשת דמיונית מ1 (מסכים מאד) עד צד אחר 5 (מאד לא מסכים).
אחרי כל הקראת סיטואציה, לאחר שהילדים נעמדים לפי דעותיהם, המורה שואל שאלות.
יש שאלות ספציפית (רשום אחרי כל סיטואציה) או שאלות כלליות כמו:
- מדוע נעמדת דווקא בעמדה זו?
- למישהו שמאד לא מסכים עם העמדה, כיצד לדעתך יש להתנהג?
· הסיטואציות: 
· בן 16, מהמר באפליקציה על תוצאות משחקי כדורסל ביחד עם חברים, כמו רבים מחבריו לשכבה. אם כך, כנראה שזה בסדר להמר.
            שאלה: אם כולם עושים אז זה בסדר?
            שאלה: מתי בשביל הכיף הופך להיות הרגל?
1. נועה עובדת כמלצרית בבית קפה, היא אוהבת להשקיע את הכסף שלה באפליקציית הימורים בה אפשר להרוויח פרסים שווים, היא אומרת שהיא יכול להפסיק מתי שבא לה וגם זה הכסף שלה והיא תעשה איתו מה שבא לה.
שאלה: מה ההבדל בין תחביב להתמכרות? מתי אני יודע שזה התמכרות?
שאלה: למה קשה לעצור אחרי הפסד\ניצחון?
2. אבי חבר שלי, מהמר מדי פעם על תוצאות משחקים, כבר פעם שנייה שהוא מבקש להלוות ממני כסף כי הפסיד בהימור האחרון. אני דואג לו ומספר להורים שלו.
שאלה: כיצד אתם הייתם פועלים? לשמוע את שני צידי העמדות.
3. התמכרות להימורים יכולה לקרות לכל אחד ואחת.
שאלה: האם יש אופי מסויים של מכורים? 


3. חלק 3: "סליחה על השאלה" (15 דק')
במצגת יעלה סרטון מהתוכנית " סליחה על השאלה - מכורים נקיים להימורים" 
יש להקרין מההתחלה עד 8:01 דק'. לאחר מכן שאלות מנחות.

שאלות לדיון לאחר הצפייה
1. מה לדעתכם היה המסר המרכזי של הסרטון?
האם הוא הצליח לשכנע אתכם? מדוע?
2. אילו גורמים לדעתכם גורמים לבני נוער להתחיל להמר?
לחץ חברתי?
רצון להרוויח כסף מהר?
השפעת רשתות חברתיות ומשפיענים?
3. האם לדעתכם ניתן לזהות מתי "משחק בשביל הכיף" מתחיל להפוך לבעיה או להתמכרות?
אילו סימני אזהרה הופיעו בסרטון?
4. כיצד ההימורים יכולים להשפיע על חייו של נער או נערה?
מבחינה חברתית, לימודית, כלכלית ורגשית.
5. אם חבר או חברה שלכם היו מתחילים להמר באופן קבוע, כיצד הייתם מגיבים?
איך והאם אפשר לנהל שיחה בלי לשפוט אותם?







4. חלק 4 - סיכום שיעור: (5 דק')
המורה מסכם את הנאמר בכיתה, מתמקד בדברים שעלו בכיתה ובדרכים כיצד ניתן לזהות התמכרויות.
1. מבחן השינה:  האם מחשבות על הימורים מפריעות לי לישון?
2. מבחן ההסתרה:  האם אני מסתיר מההורים\מהחברים כמה כסף באמת הוצאתי\הפסדתי?
3. מבחן ה"רק עוד פעם אחת": האם אמרתי לעצמי "פעם אחרונה" ושברתי את המילה שלי?
4. הרגש חזק מהיגיון: הריגוש, הלחץ והפחד מהפסד יכולים לגרום לנו לקבל החלטות לא טובות.
5. עוד משהו? תוספת של התלמידים על סימנים שאנחנו מכורים.

טיפ למורה:
במקום לסכם ב"אל תעשו", סכם ב"איך תזהו שזה קורה לכם".
נערים ונערות מעריכים כנות. אם יש לך סיפור אישי (אפילו קטן) על הפסד או על רגע של "כמעט" התפתות, שיתוף שלו יוריד את חומות ההגנה שלהם הרבה יותר מכל סטטיסטיקה.


